Ipapaya

Ipapaya ni urubuto ku isoko rusigaye ruhenda, nyamara uruteye ntiharenga umwaka rutarera kuko ni rumwe mu mbuto zera vuba. Mu kurya ipapayi urarihata ukanakuramo utubuto tw’imbere kuko nubwo natwo ari umuti ariko turarura.https://www.kigalitoday.com/amakuru/utuntu-n-utundi/article/wari-uzi-ko-imbuto-z-ipapayi-zifasha-mu-kurwanya-inzoka-zo-mu-nda-sobanukirwa-ibyiza-by-ipapayihttps://igihe.com/ubuzima/inama/ipapayi-ishobora-kuvura-indwara-zikomeyehttps://inyarwanda.com/inkuru/80182/waba-uzi-umumaro-w-ipapayi-ku-buzima-bwawe-80182.html 

 Ipapayi rikize kuri byinshi: 

 Vitamini A
 Vitamin C
 Vitamini E
 Beta-carotene
 Papain-amata yaryo
 Imyunyu-ngugu itandukanye

 Akamaro k’ipapayi ku buzima 

 Ipapayi ni umuti uvura kwituma impatwe cyangwa kutituma. Kurirya byibuze gatatu ku munsi birabivura
 Amata yaryo azwiho gukoreshwa mu nganda zikora shikareti n’izibika inyama mu makopo. Ndetse anatuma inzoga zo mu nganda zigumana umwimerere wazo.
 Irinda kanseri cyane cyane iyo mu Mara kuko ryoza mu nda
 Ku barwaye diyabete ni ryiza kuko nta sukari nyinshi ibamo. Agakombe k’umutobe waryo kaba gafite garama 8.3 gusa.
 Rifasha mu kugabanya umubyibuho kuko uretse kuba ridafite isukari nyinshi rinatera igihagisha bityo ntube warya byinshi.

 Rizwiho kurinda indwara zinyuranye z’umutima kuko rituma amaraso atembera neza.
 Nk’urubuto rukize kuri vitamin C, rifasha mu kongera abasirikare barinda umubiri no kubongerera ingufu
 Ku bagabo rifasha igitsina mu kongera umurego mu gihe cy’imibonano kuko rizwiho kuzibura imitsi y’amaraso
 Rirwanya cholesterol mbi mu mubiri. Iyi twavuzeko ituma imitsi y’amaraso iziba kuko iba imeze nk’iyagiyeho ingese.
 Kurirya birwanya rubagimpande, kuribwa mu ngingo n’ubundi bubabare bunyuranye
 Rifasha mu gutunganya uruhu no kururinda gusaza. Niyo mpamvu hari amavuta yo kwisiga usanga rivanzemo
 Ku bakobwa n’abagore rirwanya kuribwa uri mu mihango.

 Waba uvuye ku kazi unaniwe cyane? Hita urya ipapayi kuko riragufasha kumva uruhutse kuko rirwanya stress.
 Amababi yaryo akiri mato aribwa nk’imboga. Uko bitegurwa tuzabivugaho.
 Imbuto zaryo zizwiho kurwanya inzoka zo mu nda kimwe n’amata yaryo. Nabyo tuzabivugaho ukwabyo.

 Ibindi 

 Rihabwa umwana ari uko byibuze agejeje amezi 8. Kuko ni rumwe mu mbuto zishobora gutera ubwivumbure.
 Kurirya ridahiye neza bishobora kukuryaryata ku munwa no ku rurimi kubera amata yaryo. Ni byiza kurirya rihiye neza.
 Umugore utwite agomba kwirinda iridahiye neza kimwwe n’amata yaryo iyo ridahiye kuko byagaragaye ko rihungabanya umwana uri mu nda iyo ririwe ari ribisi
 Uririye rikakugwa nabi, ubwo umubiri wawe uba urigiraho ubwivumbure. Urarizibukira.

 Amashakiro 
Category:Ibimera
Category:Ibiti
Category:Imbuto
Ikiciro:Ibidukikije